મોરલ ઓફ ધ સ્ટોરી: પૈસા અને સફળતા ક્યારેય સીધું લક્ષ્ય ન હોઇ શકે, એ તો બાય પ્રોડક્ટ છે. સક્સેસ સુખ જેવું છે: શોધવા જાવ તો ક્યાંય ન મળે અને જીવનના હરએક વળાંકમાં શ્રેષ્ઠ રીતે જીવતા, જાતને કાબિલ બનાવતાં, ઉત્તરોત્તર સ્કિલ્સ ડેવલપ કરવા લગે રહો તો રમતાં રમતાં કોડી મળે એમ મળી પણ જાય. ‘સર્કસ જેવી સિરિયલોમાં જોકરવેડાં કરનાર શાહરુખને ખબર હતી કે એક દિવસ એ ફિલ્મ ઉદ્યોગનો રિંગ માસ્ટર બની જશે? અને શાહરુખે જાન નિચોવી નાંખી હતી એ શરૂઆતથી સિરિયલોમાં. ‘આખી સિરિયલમાં કામ કરવાના માત્ર પાંચ હજાર મળે છે એટલે હમણાં જાત નથી નિચોવવી, ફિલ્મના પચીસ કરોડ મળશે ત્યારે વિચારશું’ એવું વિચારી એ મહાશય બેસી રહ્યા હોત તો અત્યારે પરાણે જાત વેચી રહ્યા હોત.